
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.



Nodir y nawfed ar hugain erthygl o’r Mesur Hawliau Plant a Phobl Ifanc (Cymru) (2011), bod gyda phob plentyn yr hawl i addysg sy’n cefnogi iddyn nhw ddatblygu ei alluoedd a diddordebau tuag at ei botensial llawn. Yn ogystal â datblygu gwerthoedd a pharatoi i gyfrannu tuag at gymdeithas deg, heddychlon a rhydd. Dangosir hyn yr oblygiad sydd gan bob ysgol yng Nghymru i gefnogi pob disgybl fel sydd angen er mwyn iddyn nhw fedru rhyngweithio, chyfrannu tuag at gymdeithas a chyrraedd ei botensial, gymaint ag gallant nhw. Er hyn, nid yw hyn yn rhywbeth sy’n hawdd neu angenrheidiol yn bosib cyrraedd o fewn ein systemau addysgol o ganlyniad i’r amser a staff sydd gan ysgolion i gefnogi pob dysgwr yn unigryw. Mae’r cwricwlwm i Gymru hefyd yn atgyfnerthu'r syniad yma gan nodi o fewn ei ddibenion fod angen i blant datblygu i fedru cyfrannu tuag at gymdeithas ac i fod yn egwyddorol (Llywodraeth Cymru, 2022). Gofynnir hyn i addysg yng Nghymru ystyried fwy nag y gwybyddol ond i ystyried datblygiad ym mhob maes, gan weld datblygiad mewn ffyrdd holistig. 

O fewn yr aseiniad yma fyddwn yn gwerthuso cefnogaeth ac ymyrraeth briodol ar gyfer Albin, fel un astudiaeth achos. Mae Albin yn amrywiol o fewn ei allu eithaf tipyn ar draws y wahanol feysydd dysgu a phrofiad. Disgrifir yr athrawes fod gyda Albin allu i gyffwrdd ar rai disgrifiadau cam gynnydd pedwar o fewn y maes mathemateg a rhifedd. Mae'n rhyngweithio gyda’r meysydd gwyddoniaeth a thechnoleg, y dyniaethau a rhai agweddau iechyd a lles fel disgwyliedig o fewn cam gynnydd tri. Er hyn, mae Albin o fewn cam gynnydd dau ar gyfer ieithoedd, llythrennedd a chyfathrebu, y celfyddydau mynegiannol a rhai agweddau o iechyd a lles. Yn ogystal, mae Albin wedi ei diagnosis gydag awtistaidd ac yn dangos agweddau ymddygiadol sy’n achosi pryder i’r staff ysgol, sy’n gwaethygu o ganlyniad i drawsnewid yn y teulu.

Y sbectrwm awtistaidd yw cyflwr niwrolegol sy’n cael ei weld ar sbectrwm eithaf eang (Lord, et.al, 2018). Byddir awtistaidd ei yn cael ei ddiagnosio gan edrych ar ymddygiadau penodol, sy’n gynnwys ei ryngweithiad cymdeithasol a chyfathrebu, yn ogystal â  diddordebau dwys, anhawster gyda newid ac ymddygiadau ailadroddus (World health organization, 2023, American psychiatric association, 2013, tud.50-59, National autistic society). Yn aml iawn mae plant sydd ar y sbectrwm awtistaidd hefyd yn debygol o gael rhyw faint o anawsterau yn ei brosesu synhwyraidd (National autistic society, Suarez, 2012). Gallwn hefyd weld o fewn plant sydd ar y sbectrwm llai o reolaeth dros ei emosiynau a mynegiant emosiynol eithafol (National autistic society, Berkovits, Eisenhower a Blacher, 2016). O fewn y proffil un tudalen Albin (gweler atodiad 1) a’r adroddiad athrawes dosbarth (gweler atodiad 2) mae’n bosib gweld agweddau o’r holl rannau yma yn effeithio ar fywyd ysgol Albin. Fel canlyniad, mae’r ymyrraeth fyddwn yn trafod yn canolbwyntio ar agwedd datblygiadol emosiynol, cymdeithasol a lles yn bennaf. 

Disgrifir Baron-Cohen un syniad tu ôl i awtistaidd oedd yn cael ei adnabod fel y damcaniaeth cyfundrefnu-empathi, cyn cael ei ddatblygu i’r damcaniaeth ymennydd gwrywol eithafol. Y prif syniadau yw bod yr ymddygiadau a rhwystrau sy’n dod o ganlyniad i awtistaidd yn seiliedig ar ei anhawster ar gyfer empathi a'i allu uwch i systemeiddio (Baron-Cohen, 2008). Mae hyn yn esbonio pam fod plant sydd ar y sbectrwm awtistaidd yn weld yn anodd cyfathrebu a chymdeithasu, gan mae eisiau rhywfaint o allu i ddeall unigolyn gwahanol ac i gael empathi. Yn ogystal, mae systemeiddio yn golygu bod yn weld y byd fel system, sydd fel canlyniad yn cael rheolau sicr a ble mae’r manylion yn bwysig ac yn gyson (Baron-Cohen, 2008). Esbonnir hyn yr anhawster ar gyfer newid, i gyffredinoli yn ogystal ar ymddygiadau ailadroddus sy’n rhoi cysur a phleser wrth weld y system yn ymateb fel sy’n ddisgwyliedig.

 Yn gyffredinol, mae’r damcaniaeth yma yn nodi rhan fwyaf o’r prif agweddau sy’n cael ei weld gyda phlant ar y sbectrwm awtistaidd. Er hyn, mae’r syniadau fel sy’n cael ei fynegi yn y damcaniaeth yma yn medru fod yn eithaf dadyniaeddol. Awgrymir damcaniaeth dwbl empathi fod nid yw rheina ar y sbectrwm awtistaidd yn weld yn anodd teimlo empathi a chyfathrebu ag eraill yn hytrach nag weld yn anodd gwneud gyda phobl sy’n weld y byd mewn ffyrdd gwahanol ac yn cyfathrebu yn wahanol. Gallwn weld bod rheina sydd ddim ar y sbectrwm awtistiaid hefyd yn weld yn anodd gwneud hyn, gan weld cyfathrebu efo rheina sydd yn ar y sbectrwm yn anodd ag bod rheina sydd ar y sbectrwm yn medru cyfathrebu a theimlo empathi yn well gyda’i gilydd (Cromption et.al. 2021). Bydd dal angen i blant datblygu allu i gyfathrebu gyda rheina sydd ddim ar y sbectrwm ond mae’n bosib bod hefyd angen i rheina sydd ddim ar y sbectrwm hefyd ddysgu i gyfathrebu gyda phob math o bobl wahanol sy’n weld pethau yn wahanol iddyn nhw hefyd. Yn ogystal, mae’r ffyrdd rydyn yn weld y rhwystr yma efallai yn wahanol pe bau’n ystyried yn y ffyrdd gwahanol yma. 

Esbonnir Frith bod rheina ar y sbectrwm awtistiaid yn cael anawsterau yn datblygu theori'r meddwl, sef yr allu i ddeall ac ystyried yr hyn mae rhywun arall yn teimlo, meddwl a gwybod a'i fod hyn yn wahanol i’r hyn maen nhw’n ei deimlo, meddwl a gwybod (Frith a Frith, 2005). Nid yw hyn yn esbonio’r holl agweddau o’r sbectrwm awtistiaid ond yn cyfrannu at y dafodiaith ar gyfer rhai gan gynnwys ei anhawster efo empathi ac i gyfathrebu.

O ran esblygiad y damcaniaeth cyfundrefnu- empathi i’r damcaniaeth ymennydd gwrywol eithafol mae hyn yn seilio ar y syniad fod yr ymennydd gwrywol yn waeth mewn empathi ac yn well mewn systemeiddio nag yr ymennydd benywol (Baron-Cohen, 2008, Lawson, Baron-cohen a Wheelwright, 2004). Ond, nid yw hyn rhywbeth mor syml, neu hawdd i brofi. Dangosir yr ymchwil o amgylch y maes yma eithaf tipyn o duedd (David, et.al, 2018) ac mae’n fwy tebygol bod yna rai agweddau sy’n fwy cyffredin mewn un nag y llall ond nid yw hyn yn system ddeuaidd o gwbl (Joel, et.al. 2015, Searcy, 2018). Mae hefyd eisiau ystyried bod yr ymennydd yn cael ei ddatblygu o ganlyniad i’r amgylchedd, ac y cysylltiadau mae’n ei wneud fel canlyniad (Eagleman, 2015, tud.5). Felly, mae’n bosib bod rhai gwahaniaethau yn ymateb i’r gymdeithas ac yr hyn sy’n ddisgwyliedig gan rywiau gwahanol. 

ELSA, yw ymyrraeth sy’n canolbwyntio ar ddatblygu llythrennedd emosiynol plant sydd angen cefnogaeth ychwanegol yn yr adran yma (ELSA network, 2017a). Yn ôl Goleman (Goleman, 1995) mae llythrennedd emosiynol yn rhan arwyddocaol o’r ffactorau sy’n penderfynu ar allu unigolion o fewn perthnasoedd, rheoli a deall gwleidyddiaeth o fewn ei swyddi ac yr allu i fod yn hunan-cynhyrchiol. Disgrifir Orbach (2000) sut mae llythrennedd emosiynol plant yn cyfrannu tuag at ei hapusrwydd ac yn medru cyfrannu tuag at fyd sy’n llai beirniadol ac yn dangos empathi tuag at eraill. Fel canlyniad, mae gyda ELSA fel ymyrraeth sy’n cefnogi llythrennedd emosiynol le pwysig o fewn ein hysgolion. Er hyn, mae ELSA yn gofyn i aelod o staff treulio amser yn unigol neu mewn grwpiau bach yn cefnogi'r plant yma (ELSA network, 2017b). Mae hyn felly yn medru fod yn her i rai ysgolion benodi aelod o staff i’r rôl yma. Mae hefyd eisiau i’r aelod o staff yma gynllunio ac adfyfyrio ar sesiynau (ELSA network, 2017b), ac felly bydd angen iddyn nhw fod yn gyfforddus i wneud hyn ac yn ddigon galluog i wneud, yn ogystal ag mwy o amser eto yn cael ei ryddhau iddyn nhw wneud. Mae yna hefyd y cwestiwn pe tau plant yn gadael yr ystafell dosbarth ar gyfer y math yma o ddysgu a chefnogaeth os ydynt yn methu ar adrannau eraill sy’n digwydd o fewn y dosbarth. Bydda hyn, mae’n debygol, yn dibynnu ar y plentyn ond o ganlyniad i’r pwysigrwydd yr adran yma o addysgu i ddyfodol yr unigolion ac yr anhawsterau dwys sydd gen Albin yn benodol o ran yr agwedd yma mae’n bosib dadlau bod y gefnogaeth yma yn fwy gwerthfawr nag yr hyn sy’n digwydd yn y dosbarth. 

Bydd disgwyl i’r aelod o staff sydd wedi hyfforddi i gefnogi’r plant gyda’r ymyrraeth yma asesu angen plant o fewn pum maes gwahanol er mwyn ffocysu’r ddarpariaeth ar hyn sydd angen ar y plentyn. Y pum maes yma yw ymwybyddiaeth emosiynol, sgiliau cymdeithasol, sgiliau cyfeillgarwch, hunan-barch a gwytnwch a rheolaeth emosiynol (Gweler atodiad 3). Bydda’r traethawd yma yn asesu'r pum adran yma a’i pherthnasedd i Albin a’r hyn sy’n medru cael ei ddarparu i gefnogi Albin yn yr adran yma. 

Dangosir Southam-Gerow a Kendall fod pobl ifanc oedd wedi ei atgyfeirio at seicolegwyr o ganlyniad i orbryder yn dangos dealltwriaeth waeth o emosiynau cudd ac anghyson yn gymhareb i reina nad oedd wedi ei atgyfeirio (Southam-Garrow a Kendall, 2010). Awgrymir hyn fod ymwybyddiaeth emosiynol well yn medru arwain tuag at ganlyniadau meddyliol gwell i blant a phobl ifanc ac felly mae hyn yn rhywbeth sy’n bwysig i gefnogi o fewn plant er mwyn sicrhau unigolion iach a hyderus, fel sy’n nodwyd yn ddibenion cwricwlwm i Gymru (2). Mae plant sydd efo anhawsterau yn adnabod emosiynau hefyd yn fwy tebygol o ddangos ymddygiadau negyddol o fewn y dosbarth (Cook, Greenberk a Kusche, 1994). Os nad yw plant yn medru deall ei statws emosiynol mae’n hawdd wedyn weld sut all hyn wneud addysgu sgiliau rheoli emosiynau yn anoddach. O fewn ymwybyddiaeth emosiynol mae’n hefyd yn nodi'r syniad o allu deall pam maen nhw’n ei theimlo'r hyn maent yn teimlo (Gweler atodiad 3). Os rydych yn ymwybodol o sut rydych yn teimlo a pham wedyn mae’n galluogi i chi ceisio cymryd camau tuag at helpu eich hun neu esbonio i eraill fel bod nhw’n medru helpu. 

Wrth edrych ar y wybodaeth rhoddir o Albin (gweler atodiad 1) mae’n bosib gweld agwedd o anhawster yn yr adran yma. Nid yw Albin yn medru esbonio ei emosiynau pan ei fod wedi ei gynhyrfu ac yn weld yn anodd dadansoddi pam oedd yn emosiynol ar ôl y digwyddiad. Fel canlyniad, dyma fydd un adran bydda ELSA yn medru ei ganolbwyntio ar gyda Albin. Nid yw hyn yn rhywbeth annisgwyl i reina sydd ar y sbectrwm awtistiaid chwaith (National autistic society, Bobarnac, McHugh a Reed, 2010). 

Yn aml, mae cefnogaeth ELSA yn darparu gweithgareddau sy’n annog i blant feddwl am y teimladau corfforol sy’n gysylltiedig ar emosiynau gwahanol (56). Mae’r syniad o emosiynau sylfaenol yn cynnig fod yna restr o emosiynau hollfyd a bod rhain yn gysylltiedig ar arwyddion corfforol cyffredin a chyson i bob unigolyn (Cordaro a Ekman, 2011). Dadlau Ortony a Turner (1990) bod y syniad o’r emosiynau sylfaenol ac yr allu i esbonio emosiynau eraill trwy rain gan ei fod yn adeiladu ar yr emosiynau sylfaenol heb di gefnogi gan dystiolaeth. Pe bau hyn yn wir, mae’n bosib nid oes arwyddion corfforol ar gyfer emosiynau cyson ar gyfer bob unigolyn ac felly mae’n anoddach i addysgu plant i ddefnyddio’r arwyddion yma er mwyn adnabod ei emosiynau. Er hyn, nid oes cytundeb o’r beirniadaethau yma yn erbyn emosiynau sylfaenol fel syniad, a bod tystiolaeth wyddonol yn dangos cysondeb rhwng pobl a'r mynegiad o’r emosiynau yma (Ekman, 1992, Izard, 1992). Her arall bydd eisiau ystyried bydd yr allu i Albin defnyddio’r wybodaeth mae’n ei ddysgu yn y sesiynau ELSA i adnabod ei emosiynau o fewn sefyllfaoedd trwy gydol y dydd, gan gynnwys pan ei fod wedi ei gynhyrfu. Mae’n debygol bydd hyn wedyn angen cefnogaeth staff amrywiol yr ysgol a chyfathrebu da felly rhwng yr oedolyn sy’n daprau'r ymyrraeth ELSA a gweddill yr ysgol. 

Trwy’r ymarfer o ddarllen ac ystyried emosiynau o fewn straeon gwahanol mae dealltwriaeth plant o’r emosiynau yma, ei geirfa emosiynol a gallu i adnabod emosiynau ei hun ac eraill yn gwella (Grazzani, Ornaghi, 2011). Gan ystyried hoffter Albin ar gyfer wrando ar straeon (gweler atodiad 1 a 2), mae’n bosib bod hyn yn medru fod yn weithgaredd hynod o ddefnyddiol ar gyfer sesiynau ELSA. Yn ogystal, mae’n bosib bod hyn yn cael ei droi i mewn i gemau gan ddefnyddio hoff lyfrau Albin, wrth iddo efallai trefnu sut mae cymeriadau yn teimlo o fewn y sefyllfaoedd penodol sy’n codi yn y straeon. Er mwyn wneud hyn, fydd angen i’r oedolyn sy’n darparu'r ELSA gwybod y straeon i ddarparu'r gweithgaredd a gall hyn fod yn gymhleth o ganlyniad i amser yr aelod o staff yma i ddarllen os nad ydynt yn gyfarwydd ar yn barod. Gall cysylltiad gyda theulu neu staff arall yr ysgol sy’n darllen i Albin yn aml felly cefnogi hyn. 

Sgiliau cymdeithasol yw’r ail agwedd mae ELSA yn cefnogi (Gweler atodiad 3). Mae sgiliau cymdeithasol yn hynod o bwysig o fewn ein cymdeithas. Ar gyfer rheina ar y sbectrwm awtistiaid mae sgiliau cymdeithasol yn rhwystr enfawr (National autistic society, Faso et. al, 2017), Holloway, Lydon a Walsh, 2017) ac yn medru effeithio ar ansawdd bywyd yr unigolyn trwy gydol ei fywyd. Yn aml, fydd diffyg gafael cryf ar y sgiliau cymdeithasol yma yn effeithio ar allu unigolion i dderbyn a chadw swydd (Holloway, Lydon a Walsh, 2017). Yn ogystal mae rheina sydd ar y sbectrwm awtistiaid neu efo cyflwr niwrolegol gwahanol fel ADHD yn fwy tebygol o gael ei garcharu (Taylor, Russell a Winsor, 2021, tud.19). Gan fod pobl yn aml yn beirniadu pobl sydd ar y sbectrwm o ganlyniad i’r mynegiant maen nhw’n ei weld i gael o fewn sefyllfaoedd cymdeithasol (Faso, et.al. 2017) mae’n bosib bod hyn yn cael effaith ar unigolion yn gymdeithas sy’n rheoli canlyniadau i’r unigolion yma. Gall hyn cynnwys cyflogwyr, yr heddlu a rheina sy’n cyfrannu o fewn llysoedd cyfreithiol a throseddol. Mae’n bosib dadlau bod o ganlyniad i’r ffaith bod y rhwystr yma yn dod o’r cyflwr niwrolegol yma, sy’n parhau trwy gydol bywyd mae’n ddibwrpas i geisio newid y ffordd mae Albin yn gymdeithasau ag eraill. Nid yw ymyraethau wedi gweld i allu cael gwared â anhawsterau yn sgiliau cymdeithasol ar gyfer rheina sydd ar y sbectrwm awtistiaid ac mae’r rhan fwyaf, yn enwedig rhai tu allan i’r dosbarth (fel ELSA) yn dangos ychydig wahaniaeth yn unig (Reichow, Steiner a Volkmar, 2012, Bellini, et.a., 2007, tud. 159-160). Er hyn mae rhai anhawsterau yn medru gwella ychydig gyda chefnogaeth ac mae rheina sydd wedi derbyn ymyrraethau yn weld i fod o lai risg o unigrwydd (Reichow, Steiner a Volkmar, 2012). 

Yn ogystal ar effeithio ar ansawdd fywyd Albin, yn enwedig yn hwyrach yn ei fywyd mae’n bosib bod sgiliau cymdeithasol yn medru effeithio ar ei ddysgu a datblygiad. Nid yw Albin yn medru cydweithio gydag eraill yn effeithiol (gweler atodiad 1). O fewn yr ysgol adeiladol mae Brooks (1993, tud. 108) yn nodi’r syniad poblogaidd o ddysgu trwy ddeialog agored rhwng y dysgwyr. Disgrifir Vygotsky et.al (Cole et.a; 1978, tud. 84-87), yn debyg, bod eisiau i blant galluogi cefnogi a sgaffoldio’r dysgu ar gyfer y dysgwyr eraill gan ddod yn berson mwy gwybodus iddyn nhw. Er hyn, mae’r ddau ddamcaniaethwr yma hefyd yn nodi’r rol yr oedolyn fel addysgwyr yn yr un ffyrdd (Brooks, a Brooks, 1993, Cole, et.al., 1978, tud. 84-87) ac mae Albin gyda mwy o allu i gyfathrebu a rhyngweithio gydag oedolion nag phlant eraill. Mae’n bosib bod hyn yn ffyrdd gwell i Albin ddysgu ond gan ystyried y rol cyd-ddysgwyr a chydweithio sydd wedi ei nodi yn ogystal ar ei le o fewn yr egwyddorion addysgeg (Donaldson, 2015, tud. 70) all dadlau bydda’r diffyg cydweithio felly yn effeithio ar ddysgu ehangach Albin. 

O fewn sesiynau ELSA, mae’n bosib annog i Albin gweithio, rhyngweithio a chwarae o fewn grwpiau bach gyda chefnogaeth oedolion. Trwy gemau a gweithgareddau sy’n gofyn i Albin cydweithio mae’n bosib i Albin ymarfer y sgiliau yma o fewn safle diogel iddo. Yn ogystal, o ganlyniad i’r dystiolaeth sy’n dangos bod y gwahaniaeth sy’n cael ei wneud o fewn sesiynau tu allan o ddosbarth yn fach iawn, mae’n bosib bydd angen i’r sesiynau ELSA cefnogi Albin a’r staff ysgol mewn ymyrraeth bellach o fewn y dosbarth ac yn gyson trwy’r dydd. Dangosir un sefydliad meithrin sut wnaethon nhw ddatblygu perthynas cyson gyda chartref yr henoed er mwyn cefnogi datblygiad cymdeithasol ar gyfer ei blant a gwelodd canlyniadau positif, yn enwedig gyda rhai plant tawel ac ansicr (ESTYN, 2018). Gan fod Albin yn fwy cyfforddus gydag oedolion mae’n bosib bydd y math yma o brofiad yn o fudd iddo fo ac yn rhoi cysylltiad gyda’r gymdeithas allan. Yn amlwg, mae hyn yn rhywbeth mwy heriol nag y mwyafrif o bethau mae ELSA yn cefnogi ac ni fydd yn gadw i sesiynau byr mae’n debyg ond pe bau disgyblion arall yn yr ysgol sydd hefyd angen yr un math o gefnogaeth mae’n bosib all fod yn ymarfer cysylltiedig. Er mwyn wneud hyn bydd angen i’r ysgol gael staff, asesiadau risg, amser ac adnoddau priodol i wneud sy’n medru fod yn rhwystr mawr tuag at y math yma o beth. 

Cyfeillgarwch yw agwedd arall i ystyried wrth feddwl am ba agweddau mae plant angen cefnogaeth gyda (gweler atodiad 3). Er hyn, nid yw Albin yn anghyfeillgar ac yn dangos parch ac yn garedig tuag at eraill. Y prif reswm ar gyfer ei fethiant yn y maes yma, i gynnal a chadw cyfeillgarwch yw o ganlyniad i'w anhawster i gymdeithasu ac i ryngweithio gydag eraill mae’n debygol. Fel canlyniad nid yw’r maes yma mor bwysig ar gyfer gefnogaeth ELSA i Albin. 

Agwedd arall o ELSA yw hunan- barch a gwytnwch (Gweler atodiad 3). Mae yna berthynas rhwng hunan-barch, gan gynnwys hunan-barch o fewn plentyndod yn cael perthynas cryf gydag iechyd feddwl (Orth, Robins a Wildaman, 2012, Boden, Fergusson a Horwood, 2008, Caspi, et.al, 2006), boddhad o fewn perthnasoedd (Orth, Robins a Wildaman, 2012, Boden, Fergusson a Horwood, 2008, Orth a Robins, 2014), boddhad o fewn swyddi (Orth, Robins a Wildaman, 2012, Orth a Robins, 2014, Kuster, Meier a Orth, 2013) a llwyddiant o fewn swyddi (Kuster, Meier a Orth, 2013)  cam-drin sylweddau (Boden, Fergusson a Horwood, 2008), iechyd (Orth a Robins, 2014, Caspi, et.al, 2006), rhagolygon economaidd (Caspi, et.al, 2006) ac ymddygiad troseddol (Caspi, et.al, 2006). Fel canlyniad, mae’n amlwg fod hunan-barch yn gysylltiedig gydag ansawdd bywyd unigolion yn fawr iawn. Er hyn, nid yw’r cysylltiad yma  angenrheidiol yn golygu fod hunan-barch yn achosi’r canlyniadau bywyd yma, a gall fod ffactorau ychwanegol fod yn effeithio ar hunan-barch a chanlyniadau bywyd unigolion sy’n esbonio ei gysylltiad. Awgrymir Elhy et.al. (1986) ar ol ystyried y ffactorau eraill sy’n effeithio ar lwyddiant academaidd nid oes perthynas achosol o gwbl gyda hunan-barch ar lwyddiant academaidd. 

Yn ogystal ar y canlyniadau bywyd eithafol mae’n bosib bod hunan-barch yn cael mae hefyd unwaith eto eisiau ystyried sut all diffyg hunan-barch effeithio ar ddysgu ehangach Albin. Nodir Maslow (1943) hunan-barch fel un o’i anghenion sylfaenol sydd rhaid ei gwrdd cyn i unigolyn cyrraedd hunan-sylweddoliad, ble mae dysgu a gwellhad tuag at botensial yn digwydd. Nid yw Tay a Diener yn cytuno gyda’r syniad llym fod yn amhosib cwrdd ar anghenion fel hunansylweddoliad heb gyflawniad llawn o anghenion fel hunan-barch (McLeod, 2018) ond mae’n bosib gweld hunan-barch fel adnodd a ffactor sy’n effeithio rhywfaint ar debygolrwydd yr ansawdd ddysgu sy’n digwydd. 

Nid oes gytundeb penodol ar ddiffiniad gwytnwch ond yn gyffredinol mae’r term yn cyfeirio tuag at yr allu i ymdopi gydag adfyd a chadw neu adennill statws iechyd meddwl positif yn ystod ac ar ol trallod (Berger, et.al, 2011). Yn amlwg felly, mae hyn yn bwysig ar gyfer unigolion wrth iddyn nhw fynd trwy fywyd gan fod yn galluogi iddyn nhw barhau trwy’r rhannau anoddach ei fywyd. 

I Albin mae’r arwydd fwyaf o hunan-barch a gwytnwch gwael yw ei allu i ymdopi gyda newid a phrofiadau gwahanol sy’n newydd iddo (Gweler atodiad 1 a 3). Mae’n bosib gweld hyn ychydig wrth iddo wrthod cyffwrdd ar sylweddau budr newydd (gweler atodiad 1), er mae hyn yn debygol o gael ei effeithio gan ei anhawsterau yn prosesu ac ymdopi a symbyliad synhwyraidd penodol hefyd. Mae Albin hefyd angen fod yn ymwybodol o’r hyn sy’n digwydd gan ddilyn amserlen weledol ac angen cysondeb dyddiol o ran amser straeon (gweler atodiad 2). Y pryder fwyaf o ran hyn yw ymateb emosiynol ac ymddygiadol diweddar Albin i’r newid teuluol sy’n digwydd yn y cartref (gweler atodiad 1). 

Un safbwynt ar sut mae newid teuluol yn effeithio ar unigolion yw’r damcaniaeth risg a gwytnwch. Mae’r ystyriaeth y risg yn gynnwys natur y trawsnewid ei hun a chymeriad yr unigolyn (Acock, et.al, 2005, tud.122). Gallwn weld trwy sylwadau Albin (gweler atodiad 2) fod yn agos tuag at ei frawd hyn, sy’n symud i ffwrdd, iddo fo mae’n bosib ei fod yn teimlo fel ei fod yn colli rhywun sy’n hynod o allweddol yn ei fywyd. Mae Albin hefyd ar y sbectrwm awtistiaid, gan wneud yn debygol fydd unrhyw newid yn anoddach iddo (National autistic society), pe bau hyn o ganlyniad i systemeiddio neu ryw esboniad gwahanol. Yn ol y syniad yma mae gwytnwch yr unigolyn nid unig yn dibynnu eto ar gymeriad yr unigolyn ond hefyd ar ffactorau amddiffynnol sy’n gynnwys adnoddau teuluol, prosesau rhyngweithiol ac agweddau amgylcheddol (Acock, et.al, 2005, tud.122 tud.22). Dyma ble mae rol yr ysgol ac ymyrraeth ELSA yn medru rhoi rhywfaint o gefnogaeth, gan roi adnoddau i Albin ac amgylchedd cadarnhaol a diogel iddo fo. 

Fel rhan o’r ymyrraeth ELSA, mae’n bosib cefnogi Albin trwy ddefnyddio straeon cymdeithasol, neu straeon tebyg sy’n torri lawr yr hyn sy’n digwydd o fewn ei deulu. Ysgrifennir Gaines a Polsky (2018) llyfr ar gyfer plant sydd ar y sbectrwm awtistiaid sy’n mynd trwy wahaniad neu ysgariad ei rieni. Mewn sawl ffordd mae’n bosib bod y trawsnewid sy’n digwydd o fewn teulu Albin yn weld yn eithaf tebyg i hyn gan ei fod yn delio gydag aelod o’r teulu yn gadael y cartref ac fel canlyniad llai o amser gyda’r aelod yma'r teulu ac mae eisiau arno ddealltwriaeth o ran hyn. Bydd angen felly i’r aelod o staff cyfrifol ar gyfer yr ELSA datblygu'r stori gymdeithasol yma, all hyn fod yn her o ran gallu'r aelod o staff ac yr amser sydd gyda nhw er mwyn wneud hyn.

Yr adran olaf mae ELSA yn ei gefnogi yw rheolaeth emosiynol (Gweler atodiad 3). Edrychir Gross a Munoz (1995) ar y perthynas o reolaeth emosiynol ar iechyd feddwl gan nodi ei angenrheidrwydd ar gyfer gweithrediad cyffredinol ac i leihau risg o iselder. Yn amlwg mae rheolaeth emosiynol yn cyfrannu tuag at allu unigolion i gyfrannu yn llawn tuag at gymdeithas, rhan o ddibenion y Cwricwlwm i Gymru (2), gan fod ymatebion emosiynol anaddas yn medru fod yn rhwystr i gyfathrebu, byw bywyd llawn neu yn niweidiol i’r hun ac eraill. Mae’n bosib gweld bod rheolaeth emosiynol Albin yn eithaf gwan. Nodir athrawes ei fod yn crio, rhedeg i ffwrdd ac yn cuddio yn aml pan ei fod wedi ei gynhyrfu ac yn weld yn anodd iawn dawelu ei hun (gweler atodiad 1). Fel canlyniad, mae hun hefyd yn rhywbeth all ELSA cefnogi Albin gyda. 

Meddylgarwch yw’r ymarfer o fod yn ymwybodol a thalu sylw i’r hun rydych yn teimlo yn gorfforol ac yn feddyliol yn y presennol (Germer, 2004). Mae’r broses yma yn medru cefnogi unigolion i adnabod ei statws emosiynol a thawelu a derbyn sut maen nhw’n ei theimlo (Goodman a Greenland, 2009, Gauntlett-Gilbert a Thompson, 2008, Germer, 2004). Mae’n bosib felly, bydda’r ymarfer yma yn un sy’n cefnogi Albin i allu rheoli ei emosiynau a deall sut mae’n ei deimlo yn well. Er y llwyth o wybodaeth yn awgrymu fod yna ganlyniadau positif ar gyfer oedolion trwy ymarferion meddylgarwch a'r brwdfrydedd am ei ddefnydd o fewn ysgolion nid oes gymaint o dystiolaeth yn seilio ar y canlyniadau ar gyfer plant a phobl ifanc (Greenberg a Harris, 2011). Nid yw hyn yn golygu nad oes defnydd ar gyfer, a chred Hooker a Fodor (Fodor a Hooker, 2008) fod yna botensial mawr ar gyfer addasu gweithredoedd meddylgarwch i blant. Nid oes chwaith llawer o dystiolaeth yn seilio ar ei ddefnydd ar gyfer rheina sydd ar y sbectrwm awtistiaid ond mae’r hyn sydd wedi ei wneud gyda’r unigolion yma yn dangos canlyniadau positif (Dorstyn, Due a Hartley, 2019). Mae’r gweithgareddau yma, gan gynnwys technegau anadlu, meddwl ac adnabod teimladau'r corff a cherdded o fewn natur gan ei ystyried (Germer, 2004) yn rhywbeth all digwydd o fewn sesiynau ELSA. Gan obeithio gyda chefnogaeth yr ysgol a theulu byddwn yn arwain i ddefnydd naturiol o ddydd i ddydd er mwyn rheoli emosiynau pan ei fod yn cynhyrfu. 

I gloi, mae’n amlwg bod ELSA yn medru fod o ddefnydd i Albin ac yn berthnasol i'w anghenion ac anhawsterau sy’n cael ei weld o fewn yr ysgol. Er mwyn asesu datblygiad ac effeithlonrwydd y sesiynau bydd eisiau i’r athrawes weld lai o ddigwyddiadau emosiynol yn y dosbarth dros amser. Yn ogystal, bydda Albin yn defnyddio strategaethau tawelu yn y dosbarth ac yn medru dechrau cyfathrebu yn fwy am ei deimladau a gydag eraill. Nid oes disgwyl newid sydyn ond ar ol cyfnod pe bau cynnydd yn cael ei wneud bydd Albin yn gobeithio’n weld yn fwy cyfforddus yn y dosbarth ac yn medru yn araf fach wneud fwy fel grŵp gyda llai a llai o gefnogaeth oedolyn. Y prif oblygiad ar gyfer yr ymyrraeth yma fydda’r staff ELSA ond bydd hefyd angen ar rai cyfnodau cefnogaeth yr athrawes a’r teulu, yn ogystal ar gefnogaeth y staff eraill yr ysgol i roi amser a chefnogaeth i’r ELSA gwneud y gwaith yma gyda Albin. 

Atodiadau
Atodiad 1- Adroddiad/ proffil wedi ei ysgrifennu gan athrawes Albin


Dyma Albin. Mae Albin yn un ar ddeg oedd ac mae’n disgybl ym mlwyddyn 6. Mae ganddo un chwaer o enw Cadence sydd ym mlwyddyn un. Cafodd Albin ei ddiagnosio gyda awtistiaid pan oedd yn chwech mlwydd oed. 

Mae Albin yn mwynhau rhan fwyaf o waith dosbarth pan ei fod gyda hawl i wneud yn annibynol. Mae Albin yn dangos hyder a gallu rhagorol o fewn mathemateg. Er hyn, nid yw ei sgiliau cyfathrebu, ysgrifennu a darllen mor cystal. Mae Albin yn mwynhau llyfrau ac yn wrth ei fodd yn wrando ar streion ond mae angen cymorth ac ysgogiad i ddarllen ei hun. 

Mae gyda Albin diddordeb mawr mewn ffantasi a hud ac ar y cyfan yn ceisio’n frwdfrydig pan fydd tasgau o amgylch hyn yn cael ei ddarparu. Yn ogystal, mae Albin yn mwynhau gweithio yn yr awyr agored, yn enwedig o fewn ardaloedd naturiol gan ofyn yn aml i fynd tu allan i gwblhau ei waith. Mae Albin yn gweld yn anodd iawn i eistedd wrth ddesg ond yn fwy na barod i gwblhau gwaith o dan ddesg, tu allan neu mewn ogof o flancedi a chadeiriau. 

Mae ei athrawes yn poeni am ei allu i gadw i ddisgwyliadau ystafell dosbarth ac ei ryngweithiad efo disgyblion eraill, yn enwedig wrth baratoi i symud i ysgol uwchradd. Nid yw Albin yn chwarae gyda blant eraill, heblaw am ei chwaer o hyn i hyn amser chwarae. Mae Albin yn weld i deimlo’n ar goll o fewn tasgau grwp ac yn methu i gyfrannu heb arweiniad oedolyn. Weithiau mae Albin yn mynd yn emosiynol a cheisio cuddio pe bau yn ofyn iddo gyfrannu fel grwp. Mae Albin yn weld gweithgareddau gweithredol dosbarth cyfan yn hynnod o anodd ac fel arfer yn wrthod gyfrannu.

Nid yw Albin yn hoff o synau annisgwyl uchel ac mae hyn yn aml yn amharu ar ei waith gan stopio ei ganolbwyntio am gyfnod barhaus hyd yn oed ar ol iddo stopio. Nid yw Albin yn fodlon cyffwrdd defnyddiau anghyfarwydd, yn enwedig pe tau yn budr. Mae angen ar Albin amserlen gweledol ac i gael ei rybuddio am newidiadau o ran gweithgarwch a staff.

Yn diweddar mae newidiadau teuluol megis ei frawd hyn yn symud i ffwrdd i brifysgol wedi effeithio yn fawr iawn ar Albin. Mae Albin yn weld yn haws fyth i upsetio ac yn cuddio yn fwy. Yn ogystal, mae ei ddefnydd o’r amserlen gweledol wedi achosi ambell problemau wrth iddo fynnu fod gyda amseroedd a bod rhain yn cael ei gadw i’r funud. 

Wrth adfyfyrio ar sut y gall gefnogi Albin ymhellach, mae’r athrawes yn ystyried rhai o’r brif nodweddion sydd yn gynnwys:

Datblygiad corfforol
· Sgiliau echddygol bras a manwl fel sy’n disgwyliedig ar gyfer ei oedran
· Anhawsterau yn ddelio gyda synnau uchel
· Anhawsterau efo deunyddiau synhwyraidd newydd

Datblygiad gwybyddol
· Medru deall a defnyddio syniadau mathemategol ar ddraws yr hyn sy’n disgwyliedig a thu hwnt iddo
· Weld yn anodd canolbwyntio o fewn amgylchedd arferol dosbarth
· Darllen ac ysgrifennu ansawdd is i’r digwyliedig ar gyfer ei oedran
· Medru deall a gwrando i streion eithaf hir a chymleth

Datblygiad emosiynau
· Yn drysu pan nad oes trefn clir
· Cuddio pan fod pethau’n anghyfforddus neu’n ormod iddo
· Yn aml yn crio, cuddio, rhedeg a sgrechian
· Methu tawelu ei hun
· Methu egluro ei emosiynau pan ei fod wedi ei gynhyrfu
· Weld yn anodd cysylltu digwyddiadau gyda ei deimladau

Datblygiad ieithyddol
· Meddu ar eirfa newydd ac yn medru ei dehongli ystyr eirfa anghyfarwydd ambell waith
· Methu dehongli pryd mae sacasm neu hiwmor yn cael ei ddefnyddio

Datblygiad cymdeithasol
· Ymddwyn efo parch tuag at eraill
· Diffyg cyswllt llygaid
· Methu cyfrannu tuag at drafodiaith neu rhyngweithiad grwp
· Chwarae a gweithio’n annibynol
· Ddim yn dilyn rheolau/disgwyliadau cymdeithasol (e.e. eistedd o dan y fwrdd)


Atodiad 2- Proffil un tudalen Albin
Y pethau mae pobl yn hoffi ac edmygu amdanaf i:
· Fy ngallu mathemategol
· Fy mrwdfrydedd ar gyfer y byd naturiol
· Fy atgof manwl ar gyfer streion a byd ffantasi
· Dwi’n caredig ac yn hoffi helpu eraill
· Dwi’n gofalu am fy chwaer bach


Y pethau sy’n bwysig i mi:
· Fy mrawd fawr a chwaer bach
· Amser streion yn yr ysgol a chartref
· Cerddoriaeth a phryd mae fy mrawd yn canu i mi
· Rwy’n hoffi mynd am dro gyda fy nheulu
· Y byd naturiol
· Dreigiau
· Fy nhegannau meddal

Ffordd orau i gefnogi:
· Paid a gweiddi neu chreu synnau uchel annisgwyl
· Gadewch i mi weithio naill ai tu fas neu o dan fy nhesg pan nad yw hynny’n addas
· Gadewch i mi dal a chwtsio fy nhegan meddal
· Defnyddiwch fy amserlen gweledol
· Sicrhau i gadw amser streion byr dyddiol- amser i ddarllen i’r dosbarth i hyn nid iddyn ni darllen i chi
· Pe bau i’n dechrau cynhyrfu paid a cheisio gorfodi i mi weithio cyn tawelu

Atodiad 3- Taflen asesu ELSA 

